text:  Spike Lee pochoval sám seba. Ázijský originál spred desiatich rokov nepotreboval remake a tento film ním ani nie je. Vypožičaná je z neho obývačka, pár pamätných scén, ale keby to tvorcovia upravili trošku do inej podoby, tak nie sú vopred odsúdení na neúspech. Bohužiaľ filmové kulty majú tú smolu, že ich protektori sa celú dobu netešia na nič iné, len aby mohli čo najskôr rozdupať remake a nedať mu šancu presadiť sa u bežného diváka. Originál som videl a páčil sa mi, zmysel toho filmu bol však niekde úplne inde, príbeh bol zakorenený hlboko v ázíijských hodnotách a zároveň prezentoval artovú synchronizáciu s akčným žánrom. Tento film sčasti poberá na seba hollywoodsky feeling, konštrukcia príbehu však úplne predčila moje očakávania a fincherovské zvraty pôsobia veľmi úderne. Samozrejme nechýba cesta do absolútnej temnoty ľudskej mysle, pocitov zúfalstva a nenávisti. Celé je to vyšperkované neskutočne realistickou akciou, Brolin by si v súčasnej forme mohol strihnúť ešte nejakú akčnú jednohubku, jeho prínos pre tento film bol ale predovšetkým v hereckej precíznosti. 85%.
item_title: Oldboy
item_directors: Spike Lee
item_screenwriters: Mark Protosevich
item_cast: Josh Brolin Elizabeth Olsen Sharlto Copley Samuel L. Jackson James Ransone Lance Reddick Michael Imperioli Richard Portnow Max Casella Elvis Nolasco Pom Klementieff Joe Chrest Ciera Payton Cinqué Lee Rami Malek Linda Emond Elvy Yost Philippe Radelet Dustan Costine Caitlin Dulany Bill Clinton George W. Bush Barack Obama Hannah Ware Grey Damon Carol Sutton Jon Arthur Bob Walker Douglas M. Griffin Ilfenesh Hadera Brett Lapeyrouse Brian Oerly Kerry Cahill Elton LeBlanc Michael J. Burg Steven Hauck Jordan Salloum Erik Gersovitz Chris Marroy Altonio Jackson Steve Kim Walter Garcia